
ТЕХНИЧКА СПЕЦИФИКАЦИЈА
Јавна набавка број: 125 ОУ/24


-ТЕХНИЧКИ ОПИС-

Ангажовање стручног надзора и пружање консултантских услуга на пројекту Изградње тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион


Опште информације

Пројектом „Изградње тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион” предвиђена је изградња тригенеративног постројења за производњу електричне, топлотне и расхладне енергије које је базирано на производњи електричне енергије у гасним турбинама. Предвиђене су 3 турбине капацитета по 5 МW електричне енергије у режиму две радне и једна резервна или у режиму рада са максималним излазом од 10MWe ка ОДС-у.
Систем за производњу топлотне енергије је предвиђен за укупни топлотни конзум од 52 MW, а систем за производњу расхладне енергије за укупни расхладни конзум од 46 MW.
Турбогенераторско и котловско постројење је предвиђено за рад са природним гасом као основним горивом, а гасним уљем као резервним горивом.
У оквиру комлекса предвиђена је изградња следећих објеката:
1.	Турбогенераторско постројење 
2.	Постројење за производњу топлотне енергије
3.	Постројење за производњу расхладне енергије
4.	Котларница на природни гас / гасно уље са пратећим системима
5.	Хибридне расхладне куле
6.	Пумпна станица расхладних кула
7.	Пумпна станица за дистрибуцију расхладне енергије
8.	Постројење за производњу расхладне енергије – компресорски чилери
9.	Главна ТС ТИ Сурчинско поље са командном салом
10.	ТС Дистрибутивног система расхладне енергије
11.	ТС ПС расхладних кула и компресорских чилера
12.	Дизел агрегати
13.	Управна зграда
14.	МРС Природног гаса
15.	Компресорска станица природног гаса
16.	Резервоар гасног уља
17.	Претакачко место гасног уља
18.	Резервоар за ПП воду
19.	Пумпна станица ПП воде
20.	Постројење за акумулацију расхладне енергије из апсорпционих чилера
21.	Постројење за акумулацију расхладне енергије из компресорских чилера – банка леда
22.	Компресорска станица инструменталног ваздуха 
23.	Портирница
24.	Инфраструктура (машинске, хидротехничке, електро инсталације…)
25.	Саобраћајнице, ограда и уређење комплекса  
26.	Прикључно-разводно постројење

Обим испоруке и услуга се састоји од:
•	Пројекта припремних радова
•	Пројекта за извођење
•	Документације изведеног стања
•	Грађевинских радова
•	Припрема складишног простора за достављену опрему и материјал
•	Набавке опреме
•	Испоруке опреме
•	Контроле и гарантовања квалитета
•	Пред-монтаже, монтаже и изградње објеката
•	Коначног уређивања комплекса, саобраћајница и приступних путева
•	Добијање сагласности свих надлежних институција
•	Припреме за пуштање у рад и пуштање у рад
•	Обуке особља
•	Пробног рада

•	Гаранцијског испитивања

Јавна набавка број 125 ОУ/24 – Ангажовање стручног надзора и пружање консултантских услуга на пројекту Изградње тригенеративног постројења за снабдевање топлотном, расхладном и електричном енергијом објеката у оквиру ППППН Национални фудбалски стадион

ОБАВЕЗЕ И ОБИМ ПОСЛА ДАВАОЦА УСЛУГЕ

А — Услуге вршиоца стручног надзора током изградње:
Понуђач ће извршити анализу и проценити обим и сложеност посла стручног надзора над извођењем радова.
Предметне услуге вршења стручног надзора подразумевају З (три) дела и то:
А1 Припремне услуге:
· Формирање и именовање стручног тима даваоца услуге (Решења о одређивању вршилаца стручног надзора).
· Анализа пројектне документације и достављање (у форми извештаја) примедби и сугестија на исту.

А2 Услуге током изградње:

1. Обавеза Даваоца услуге је контрола да ли се грађење врши према грађевинској дозволи, односно према техничкој документацији на основу које је издата грађевинска дозвола, као и благовремено предузимање мера у случају одступања градње од главног пројекта.
2. Обавеза Даваоца услуге је контрола и овера количина испорученог материјала и изведених радова (свакодневна овера грађевинских дневника, овера грађевинских књига, привремених и окончаних ситуација, обрачунских листова грађевинске књиге и фактура које су последица извршених радова).
3. Обавеза Даваоца услуге је контрола и провера квалитета изведених радова који се према природи и динамици изградње објекта не могу проверити у каснијим фазама изградње објекта (радови на извођењу темеља, арматуре, оплате, изолације и др).
4. Обавеза Даваоца услуге је учешће при пријему материјала и опреме.
5. Обавеза Даваоца услуге је провера да ли постоје докази о квалитету материјала, опреме и инсталација који се уграђују или постављају у објекат и да ли постоји документација којом се доказује њихов квалитет (атест, сертификат и др).
6. Обавеза Даваоца услуге је да врши интерну техничку контролу техничке документације према којој се изводе радови. У случају пронађене грешке, или неусаглашености техничке документације, давалац услуга упознаје Инвеститора ради обезбеђења сагласности Пројектанта на евентуалну измену техничке документације.
7. Обавеза Даваоца услуге је давање потребних информација инвеститору и пројектанту у случају одступања градње од техничке документације на основу које је издата грађевинска дозвола, као и у случају промене услова градње објекта (промена врсте тла или других параметара утврђених геомеханичким елаборатом и др).

8. Обавеза Даваоца услуге је сарадња са пројектантом ради обезбеђења правилне реализације пројектантског концепта објекта, као и сарадња са извођачем радова при избору детаља технолошких и организационих решења за извођење радова.
9. Обавеза Даваоца услуге је учествовање у примопредаји свих радова.
10. Обавеза Даваоца услуге је потписивање Пројекта изведеног објекта, учествовање у техничком прегледу објекта, пуштању у рад са доказивањем параметара, интерној примопредаји и исходовању употребне дозволе.
11. Обавеза Даваоца услуге је сарадња са извођачем радова и пројектантом у припреми пројекта изведеног објекта.
12. Обавеза Даваоца услуге је да заједно са Инвеститором и извођачем радова потпише и овери Пројекат за извођење по којем су изведени радови уколико у току извођења радова није одступљено од истог.
13. Обавеза Даваоца услуге је давање предлога мера Инвеститору и пројектанту за превазилажење проблема који се могу јавити у току реализације уговора о грађењу.
14. Обавеза Даваоца услуге је решавање других питања која се појаве у току извођења радова у свему према одредбама: важећих Закона и других законских и подзаконских прописа, техничких норматива, стандарда као и интерних аката која се примењују на објекту.
15. Обавеза Даваоца услуге је праћење реализације радова у „MS Project"-y, „Primavera'-и, или другом адекватном програмском пакету и усклађености са уговореним роковима о чему благовремено извештава Инвеститора.
16. Давалац услуге ће бити дужан: да редовно (дневно, недељно, месечно) извештава Инвеститора о стању радова на градилишту, по свакој врсти радова у дневним/ недељним/ месечним извештајима о раду. Инвеститор ће бити дневно обавештаван о стању на градилишту. Извештаји морају да садрже фотографије (или неке друге конфирмативне документе) вршења радова, са одговарајућим коментарима. Прилог извештају су копије листова Грађевинског дневника. Извођач ће бити дужан да доставља и ванредне извештаје у случају настанака околности које се налазе на критичном путу реализације пројекта или утичу на безбедност и сигурност објекта.
17. Давалац услуге је дужан да у току вршења стручног надзора писано констатује над којим радовима и опремом врши стручни надзор, дефинише уочене недостатке и о истим обавести инвеститора. Ове податке уписује у грађевински дневник који својим потписом и печатом оверава заједно са извођачем радова.
18. Обавеза Даваоца услуге је контрола усклађености квалитета и квантитета радова и уграђеног материјала са захтевима из техничке документације.
19. Обавеза Даваоца услуге је контрола атестно-техничке документације и Пројекта изведеног објекта, у циљу примопредаје објекта и припреме за технички пријем објекта.
20. Обавеза Даваоца услуге је контрола и провера квалитета извођења свих врста радова и примену прописа, стандарда и техничких норматива.
21. Обавеза даваоца услуге је контрола и провера усаглашености испоручене опреме и радова са релеватним ЕУ Директивама и Правилницима Републике Србије, где год је примењиво (Поступак оцењивања усаглашености није у домену даваоца услуге).
22. Обавеза даваоца услуге је контрола и провера предуслова за успешно извршење техничког пријема на крају Пројекта и благовремено обавештавање Инвестотора о свим евентуалним недостацима и потенцијалним критичним тачкама (сам технички преглед није у домену даваоца услуге).
23. Обавеза Даваоца услуге је да услуге извршава професионално, квалитетно, одговорно и савесно, у потпуности у складу са овим Техничким задатком, као и да у сваком тренутку води рачуна о интересу Инвеститора.
24. Обавеза Даваоца услуге је да одговорно чува објекте, делове објеката, каблове, цевоводе, канале, решетке, остале инсталације и опрему која је изложена радовима;
25. Обавеза Даваоца услуге је да упозна сва ангажована лица са правилима понашања, кретањем и боравком, противпожарним, безбедносним и заштитним мерама које се примењују на објектима Инвеститора и да се оне поштују при раду и боравку у кругу ЈКП „Београдске електране”.
26. Обавеза Даваоца услуге је да о свом трошку изврши осигурање својих радника и средстава, за све повреде на раду или несреће на послу, а полису ће доставити на увид Инвеститору.
27. Обавеза Даваоца услуге је да надокнади сваку штету коју он или његови запослени и друга ангажована лица причине запосленима и имовини Инвеститора као и трећим лицима и/или имовини тих лица која се налазе на објекту Инвеститора, а у вези и поводом реализације посла изузев када је штета наступила из разлога више силе или кривицом Инвеститора.
28. Обавеза Даваоца услуге је да омогући Инвеститору увид у све фазе извршења уговореног посла.
29. Обавеза Даваоца услуге је да уклони своје запослене и опрему са градилишта у року од седам дана по завршетку услуге или у случају ранијег прекида без обзира на разлог.
30. Обавеза Даваоца услуге је да именује координатора стручног надзорног тима.
31. Обавезама Даваоца у оквиру овог пројекта није обухваћено обављање било каквих послова пројектанта и/или пројектантског надзора 
32. За ангажоване Инжењере и људство, Давалац услуге сноси трошкове транспорта од места становања до градилишта, са потребним личним заштитним средствима за рад на градилишту, за смештај и исхрану персонала.

А3 Услуге вршиоца стручног надзора током рада постројења у периоду пробног рада:
· Анализа тестова којим се потврђују уговорени параметри све до издавања потврде о преузимању и потврде о добром извршењу посла.

Почетак и завршетак радног времена одредиће се у складу са динамиком извођења радова на градилишту.
У случају потребе Давалац услуге је обавезан да обезбеди ангажовање стручног надзора ван редовног радног времена укључујући и ноћни рад, рад недељом и празницима.
Давалац услуге ће бити у обавези да у најкраћем могућем року (до 24h) нађе замену за ангажована лица у случају њиховог одсуства са градилишта, ако то Инвеститор не захтева другачије. За предложену замену се подноси иста документација и важе исти услови као што је тражено у овом Техничком задатку и потребно је одобрење Инвеститора.
Давалац услуге ће бити у обавези да ангажује и повећани број лица ако то захтева обим посла и писаним захтевом наложи Инвеститор.
Планирана, динамика ангажовање и број потребних инжењера потребно је прилагодити активностима на терену у складу са захтевима инвеститора.
ПЛАНИРАНИ БРОЈ ИЗВРШИЛАЦА 

	Редни број
	Назив услуге
	Планирани број извршилаца

	1
	Руководилац тима стручног надзора,  лиценца АП 02/АИ 02-01 (300,301,302/400,401) или ГП 04-01/ГИ 04-01.1 (310,316/410) или ГП 04-02/ГИ 04-02.1 (313,314/413,414) или ГП 04-03/ГИ 04-03.1 (315,318/412,415,418) или МП 06-01/ МИ 06-01.1 (330,336/430,436) или МП 06-02/МИ 06-02.1 (332,336/432,436) или ЕП 05-1/ ЕИ 05-01.1 (350,352/450) или ЕП 05-3/ ЕИ 05-03.1 (353/453)
	1

	2
	Грађевински надзор, лиценца ГП 04-01/ГИ 04-01.1 (310,316/410)
	3

	3
	Грађевински надзор, лиценца ГП 04-02/ГИ 04-02.1 (313,314/413,414)
	2

	4
	Грађевински надзор,  ГП 04-03/ГИ 04-03.1 (315,318/412,415,418)
	1

	5
	Архитектонски надзор,  лиценца АП 02/АИ 02-01 (300,301,302/400,401)
	1

	6
	Инжењер геодезије, лиценца GeP 08-01/ GeI 08-01.1 (372/471) или GeI 08-01.2
	1

	7
	Инжењер геологије,  лиценца GtP 10-01/GtI 10-01.1   (391/491)
	1

	8
	Машински надзор, лиценца МП 06-01/ МИ 06-01.1 (330,336/430,436)
	3

	9
	Машински надзор, лиценца МП 06-02/МИ 06-02.1 (332,336/432,436)
	1

	10
	Инжењер заваривања IWE
	1

	11
	Инспектор заваривања IWI-C
	1

	12
	Електроенергетски надзор, лиценца ЕП 05-1/ ЕИ 05-01.1 (350,352/450)
	2

	13
	Надзор над телекомуникационим сис., лиценца ЕП 05-03/ ЕИ 05-03.1 (353/453)
	1

	14
	Координатор за безбедност и здравље на раду
	1

	15
	Надзор из области заштите од пожара – МУП лиценца
	1

	16
	Инжењер саобраћаја и саоб. сигнализације, лиценца  СП 07-01/ СИ 07-01.1 (370/470)
	1

	17
	Надзор спољно/пејзажно уређење, лиценца  PaP 03/PaI 03-01 (373/474)
	1

	18
	Инжењер за заштиту животне средине
	1





Број извршилаца у сваком тренутку ће се одређивати на основу тренутног стања на Пројекту.
ОПРЕМЉЕНОСТ ПОНУЂАЧА
Ангажовани понуђач мора да обезбеди за своје запослене на градилишту:
[image: ]Потребну рачунарску опрему са потребним бројем штампача,
[image: ]лична заштитна средства, 
[image: ]мобилне телефоне са бројем за све ангажоване,
[image: ]најмање три возила и сопствено гориво за погон тих возила,
[image: ]дневни оброк, воду за пиће и остало у складу са прописима везано за безбедност и
здравље на рад
 [image: ]прикључак за електронску комуникацију са Инвеститором (интернет прикључак)

ТЕРМИН ПЛАН ИЗВОЂЕЊА РАДОВА
Планирано време за реализацију Пројекта је 36 месеци, укључујући и технички пријем и пробни рад и примопредају све потребне документације.
Планирани почетак ангажовања стручног надзора је одмах након закључења уговора, у циљу упознавања са пројектном документацијом, најпре грађевинског дела, а затим сукцесивно у складу са планом реализације пројекта и свих осталих специјалности.
Обавеза стручног надзора је и пружање потребних услуга за време техничког пријема, пробног рада и примопредаје техничке документације пројекта закључно са добијањем употребне дозволе.

Б.  Пружање консултантских услуга на пројекту изградње тригенерацијског постројења на подручју ППППН Национални стадион
Основни циљ је да се омогући благовремена, ефикасна и коначна успешна имплементација Пројекта изградње тригенерацијског постројења на подручју ППППН Национални стадион пружањем стручне асистенције Наручиоцу. 
Ангажовањем консултанта на Пројекту се Наручиоцу, између осталог омогућава приступ најбољој пракси у области управљања пројектима. 
Пружалац услуге ће формирати тим инжењера консултаната, а пружене услуге ће покривати администрацију на Пројекту.
Пружалац услуге консултанта ће у потпуности сарађивати са Наручиоцем посла у извршењу услуга, дужности и задатака.
Извођач услуга (консултант) ће обављати своје дужности и/или деловати:
Проактивно, када је иницијатива на консултанту у администрирању уговора;
Реактивно, као одговор на захтеве Извођача или Наручиоца;
Пасивно, у праћењу/разматрању услова Уговора.
Када је то прикладно и није у супротности са Уговором, консултант ће радити на заштити интереса послодавца, односно Наручиоца посла.
Консултант ће обављати све неопходне задатке у оквиру Уговора о радовима који су му додељени на Пројекту, укључујући, али не ограничавајући се на оне који су резимирани у наставку:
· Да подржи Наручиоца посла у управљању и имплементацији Уговора о радовима;
· Да администрира и управља Уговором о радовима у складу са захтевима Наручиоца;
· Да издаје техничке и финансијске извештаје Наручиоцу радова;

Предмет консултантских услуга:
· Праћење извршења свих обавеза предвиђених Уговором за изградњу, без права да било коју уговорну страну ослободи њених обавеза
· Поступање у складу са овлашћењима датим од стране Наручиоца посла
· Контролише и потврђује исправност фактура за плаћања припремљене од стране Извођача радова
· Издавање препорука ка Наручиоцу посла на документа Извођача радова, у складу са уговором за изградњу и захтевање достављања додатне документације
· Потписивање извештаја о извршеним услугама, испорукама и благовремено достављање истих Наручиоцу посла
· Преглед и препоруке у погледу Програма радова (Термин планова) израђених од стране Извођача радова
· Преглед и препоруке на месечне извештаје Извођача радова
· Помоћ приликом решавања спорних питања између Наручиоца посла и Извођача радова узимајући у обзир све релевантне околности ради правилног утврђивања стања у складу са Уговором
· Проверава и предлаже одобравање пројектне документације коју израђује Извођач радова у оквиру Уговора о извођењу радова
· У сарадњи са стручним надзором обавља контролу да ли се грађење врши према грађевинској дозволи, односно техничкој документацији по којој је издата грађевинска дозвола; праћење радова на градилишту
· Идентификација потенцијалних проблема
· Извештавање Наручиоца о напредовању радова
· Помоћ Наручиоцу код вршења техничког прегледа објекта, што подразумева координацију активности приликом образовања Комисије за технички преглед, у току рада Комисије и састављања извештаја о техничком прегледу
· Координација активности током извођења радова са Извођачем радова и Стручним надзором

Извештавање

Консултант ће доставити следеће извештаје:

	Назив извештаја
	Садржај
	Време подношења

	Иницијални (уводни) извештај
	Анализа постројећег стања/ситуације, препоручене измене код предложене организације и методологије, детаљан план рада на бази динамике извођења радова
	Најкасније 1 месец од ефективности Уговора

	Месечни извештај о напретку
	Резиме месечног напретка у радовима и финансијског напретка у поређењу са договореним програмом радова и прогнозама трошкова које је представио Извођач радова;

Узроци било каквих кашњења и препоручене корективне радње (ако је потребно) када активности заостају за програмом договореним са Извођачем радова;

Анализа и закључци везано за потенцијалне проблеме који се односе на квалитет материјала, опреме и предвиђених/извршених радова;

Процена вероватног завршетка радова, узимајући у обзир учинак Извођача радова и свако продужење рока одобреног од стране Наручиоца;
	Најкасније 15 дана по истеку месеца као извештајног периода, изузев месеци обухваћених Почетним извештајем, односно истека извештаја за иницијални период

	Нацрт завршног извештаја 
	Кратак опис свих резултата односно реализације, укључујући и специфицирање проблема од почетка активности на Пројекту, као и препоруке које су даване
	Најкасније 1 месец пре краја периода имплементације

	Завршни извештај
	Кратак опис резултата укључујући и проблеме на које се наишло у току реализације, као и препоруке које су даване, односно прихваћене;

Консултант ће припремити и поднети завршни извештај, описати пројекат, направити потребна поређења у погледу изведених радова у односу на планирано, презентовати финансијски статус и евентуална неизмирена плаћања, презентовати проблеме који су се јавили у току имплементације Пројекта, као и корективне мере које су предузете;

Коначни извештај ће бити тачан опис Пројекта, укључујући и евиденцију о напретку и завршетку радова, евиденцију плаћања, варијације и спорове;
	У року од 1-ог месеца од пријема коментара на нацрт завршног извештаја од стране Наручиоца























[bookmark: _GoBack]
ПЛАНИРАНИ БРОЈ ИЗВРШИЛАЦА 

	Редни број
	Назив услуге – ангажовање
	Планирани број извшилаца

	1
	Руководилац пројекта
· Лице инжењерске струке, дипломирани инжењер или мастер
Искуство у руковођењу извођења радова на објектима из области даљинског грејања или термоенергетских објеката или објеката когенерације.
	1


	2
	Експерт за одштетне захтеве
· Дипломирани инжењер или мастер
· [bookmark: _Hlk171324380]Искуство као Експерт за одштетне захтеве на реализацији грађевинских пројеката.
	1

	3
	Инжењер планирања и извештавања на пројекту
· Дипломирани инжењер или мастер
· Искуство као инжењер планирања и извештавања на реализацији грађевинских пројеката.
	1

	4
	Инжењер за контролу трошкова пројекта
· Дипломирани инжењер или мастер

	1

	5
	Document controller
· Стручњак за документацију
· VII степен стручне спреме (240 ЕСПБ)
	1

